recursal/SuperWikiNEXT-32B huggingface dataset:
**Hogne Hongset** (født 6. juni 1940 på Vega) er en norsk forfatter, organisasjonsmann og fagforeningsmann. Hongset har skrevet en dokumentarbok om naturgass og utbyggingen av Ormen Lange-feltet. Han har også skrevet flere kriminalromaner innen temaet olje og energi. Han har arbeidet mange år i oljebransjen, blant annet ti år som informasjonssjef i Statoil. Før han gikk av med pensjon arbeidet han i ti år med næringspolitkk som spesialrådgiver i LO-forbundet Industri Energi. Hongset var i perioden 2013-2014 redaktør for det industrifokuserte magasinet *På Spissen*, som ble utgitt av Industri Energi. 

Hongset debuterte som romanforfatter som 70-åring med spenningsromanen *Varsleren* i 2010, som var første bok i Traktaten-trilogien. I 2011 kom *Skyggen* og i 2012 ble trilogien avsluttet med *Hevneren*. Traktaten-trilogien ble gitt ut på Kagge forlag. I 2015 gav Hongset ut *Den femte dykkeren* på eget forlag (HOBI forlag). Høsten 2016 kom han ut med spenningsromanen *Mafiela*, hvor settingen er kraftindustrien. I *Mafiela* tar Hongset et skarpt oppgjør med kraftbransjen i Norge. Han mener kraftbransjen manipulerer strømprisene opp her i landet. I 2019 kom så boka *Vindbaroner*, der Hongset setter søkelyset på vindkraftbransjen. Ifølge Hongset forsøker vindkraftutbyggere på urimelig måte å bruke klimakrisen til å rettferdiggjøre rasering av urørt natur i stor skala. I sin siste bok, *Klimaprofitøren*, følger han denne kritikken opp gjennom å bygge en spenningshistorie rundt en nokså lett gjenkjennelig norsk utbyggingssak. I et lengre etterord får leseren innsyn i mange sider ved norsk energihistorie.

Bibliografi
-----------

* *Varsleren : Traktaten 1* – spenningsroman, Kagge 2010
* *Skyggen : Traktaten 2* – spenningsroman, Kagge 2011
* *Hevneren : Traktaten 3* – spenningsroman, Kagge 2012
* *Den femte dykkeren* – spenningsroman, Hobi 2015
* *Mafiela* – spenningsroman, Hobi 2016
* *Vindbaroner* – spenningsroman, Hobi 2019
* *Klimaprofitøren* – spenningsroman, Hobi 2021

Eksterne lenker
---------------

* Forfatterpresentasjon, Kagge forlag

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** SUDOC **·** MusicBrainz
 |
**Hohenzollernbrücke** (norsk: hohenzollernbroen) er en bro over Rhinen i Köln, opprinnelig oppført 1911. Broen ble ødelagt i 1945, og utvidet til sin nåværende form i 1987. Broen er oppkalt etter fyrsteslekten Hohenzollern, som er representert ved fire rytterstatuer på broen, to på hver side av elven.

Historie
--------

### Konstantin den store

Under Konstantin den store ble det i 310 oppført en bro, som den første forbindelse mellom byen på Rhinens venstre bredd og det romerske *Castrum Divitia*, senere *Divitia civitas.* Broen ble ikke vedlikeholdt, og senest på begynnelsen av 400-tallet, til slutt revet.

### Pendelferge og Feste Brücke

Inntil 1855 gikk det en pendelferge, også kalt Fliegende Brücke eller den flyvende broen, over elven. I 1859 sto Dombrücke (domkirkebroen) ferdig, også kalt Feste Brücke (fastbroen), som da var den eneste faste forbindelse over Rhinen mellom Basel og Nederland.

### Hohenzollernbrücke

Den første Hohenzollernbrücke ble oppført fra 1907 til 1911. Broen ble oppført i stål og hadde fire jernbanespor og en veibane. Broen overlevde de alliertes bombing, men ble 8. mars 1945 sprengt av tyske pionerer, for å hindre de alliertes fremrykning.

Fra 1945 ble broen brukt midlertidig. Ombyggingen startet i 1946, først med kun to jernbanespor og en gangbro. Fra 1956 til 1959, ble ytterligere to jernbanespor tilføyd. De store portalene og brotårnene fra førkrigsbroen ble fjernet.

Broen ble i perioden 8. mars 1985 til 1987 utvidet med ytterligere to jernbanespor for S-banen, og et 3,5 meter bredt fotgjenger- og sykkelfelt. Etter de siste utvidelsene, fremstår Hohenzollernbrücke i omtrent den samme størrelse som broen fra 1907/11.

Den prydes av fire rytterstatuer av prøyssiske konger og tyske keisere fra huset Hohenzollern. På Deutz-siden mot nord kong Fredrik Vilhelm IV (Gustav Blaeser, 1813-1874), i sør keiser Vilhelm I (Friedrich Drake, 1805-1882). På Köln-siden mot nord: keiser Fredrik III og mot sør keiser Vilhelm II (begge statuer: Louis Tuaillon, 1862-1919).

* Broen fra 1911, avbildet i 1912.Broen fra 1911, avbildet i 1912.
* Rytterstatue av Vilhelm II på broen.Rytterstatue av Vilhelm II på broen.
* Broen ble ødelagt av tyske pionerer 8. mars 1945, for å hindre de alliertes fremrykking.Broen ble ødelagt av tyske pionerer 8. mars 1945, for å hindre de alliertes fremrykking.
* Broens øverste spor (tidligere det midtre) har kurs mot Kölnerdomens midtakse.Broens øverste spor (tidligere det midtre) har kurs mot Kölnerdomens midtakse.
* Hohenzollernbrücke med Kölnerdomen i bakgrunnen.Hohenzollernbrücke med Kölnerdomen i bakgrunnen.

Referanser
----------

1. ↑  .
2. 1 2 3 4  «Hohenzollernbrücke Köln | Objektansicht». *www.kuladig.de* **(tysk)**. Besøkt 9. august 2017.
3. ↑  «Hohenzollernbrücke (Cologne, 1911) | Structurae». *Structurae* **(engelsk)**. Besøkt 9. august 2017.
4. ↑  «Hohenzollernbrücke (Cologne, 1987) | Structurae». *Structurae* **(engelsk)**. Besøkt 9. august 2017.

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |

Portal: Tyskland
**Thomas N. Armstrong III** (født 30. juli 1932 i Portsmouth i Virginia, død 20. juni 2011 i Manhattan) var en amerikansk museumskurator.

Armstrong var ansatt ved Abby Aldrich Rockefeller Folk Art Museum (1968–1971), Pennsylvania Academy of Fine Arts (1971–1974), Whitney Museum of American Art (1974–1990) og Andy Warhol Museum (1993–1995). Han er best kjent for mer å stå bak en firedobling av størrelsen på Whitney Museum sin beholdning av kunst og malerier. Armstrong ble uteksaminert fra Cornell University i 1954 med en bachelorgrad i kunsthistorie. Senere studerte han ved New York University Institute of Fine Arts. Han har også sittet i rådgivende komiteer som Mount Vernon Estate and Gardens og Winterthur Museum & Country Estate. Armstrong var tillitsmannen ved National Building Museum.

Referanser
----------

1. 1 2   RKDartists, oppført som Thomas N. Armstrong, RKD kunstner-ID 441493, besøkt 9. oktober 2017[Hentet fra Wikidata]
2. 1 2 3   www.nytimes.com[Hentet fra Wikidata]
3. ↑   Social Networks and Archival Context, SNAC Ark-ID w6d22p08, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN
 |
**«Himno di Kòrsou»** er nasjonalsang i Curaçao. Den ble innført i 1978. Teksten ble forfattet av broder Radulphus i 1898, mens musikken er komponert av Candidus Nouwens. Teksten er på papiamento.

Tekst
-----

Lanta nos bos ban kanta
grandesa di Kòrsou;
Kòrsou, isla chikitu,
baranka den laman!
Kòrsou, nos ta stima bo
ariba tur nashon.
Bo gloria nos ta kanta
di henter nos kurason.
Nos pueblo tin su lucha,
ma semper nos tin fe
di logra den tur tempu
viktoria ku trabou!
Ban duna di nos parti
p'e isla prosperá.
Laga nos uni forsa
p'asina triumfá.
Nos patria nos ta demonstrá
onor i lealdat,
meskos na e bandera
union di nos nashon.
Nos bida lo ta poko
pa duna nos pais,
luchando uní pa libertat,
amor i komprenshon.
I ora nos ta leu fo'i kas
nos tur ta rekordá
Kòrsou, su solo i playanan,
orguyo di nos tur.
Laga nos gloria Kreador
tur tempu i sin fin,
k'El a hasi nos digno
di ta yu di Kòrsou!

Referanser
----------

1. ↑  ; besøksdato: 28. juni 2023.
2. ↑  *Buki di Bandera, Eskudo i Himno di Kòrsou*, Curaçaos regjering, 2004, 18ff. Arkivert av Wayback Machine hos Internet Archive.
**Hind Rostom** (født 11. november 1929 i Alexandria i Egypt, død 8. august 2011) var en anerkjent egyptisk skuespiller. 

Rostom begynte sin karriere som skuespiller i en alder av seksten år med filmen *Azhaar wa Ashwak* (Blomster og torner). Hennes første virkelige suksess som skuespiller kom i 1955, da den berømte egyptiske regissøren Hassan Al Imam tilbød henne en rolle i sin neste film *Banat el lail* (Women of the Night). Hennes mest kjente filmer er blant annet *Ibn Hamidu* fra 1957 og Youssef Chahines *Bab El Hadid* fra 1958. Rostom bestemte seg for å avslutte skuespillerkarrieren i 1979 fordi hun ønsket at publikum å huske henne fra da hun var på sitt beste. Hind Rostom avslo et tilbud på én million egyptiske pund for sin biografi i slutten av desember 2002. Tilbudet ble gitt av en av en egyptisk satellittkanal som ville skildre livet hennes som en dramaserie.

Filmografi
----------

* 1947 *Azhar wa Ashwak* (أزهار وأشواك)
* Esha'a hob (Rumor of Love) 1960
* La Anam (I do not sleep) 1958
* Bab el hadid (Door of Iron) 1958

Eksterne lenker
---------------

* (en) Hind Rostom på Internet Movie Database Rediger på Wikidata

* (fr) Hind Rostom på Allociné Rediger på Wikidata

* (en) Hind Rostom på AllMovie Rediger på Wikidata

* (en) Hind Rostom hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** SUDOC
 |
**Hans Hugo Ferdinand Manne af Klintberg** (født 28. juni 1945 i Stockholm) er en svensk klovn som er kjent under artistnavnet **Manne** eller **Clownen Manne**.

Han har siden 1970-tallet ledet flere barne-tv-program i Sveriges Television: *Tisdagskul med Manne*, *Manne och Janne* og *Manne, Janne och Inger*. Programmene var rettet mot både hørende, hørselshemmede og døve barn; og han viste sine replikker som tegnspråk. Siden 1975 har han opptrådt med friluftsteateret Parkteatern i Stockholm, som är en del av Stockholms Stadsteater; og han har hatt radioprogrammet *Cirkus Kiev* i Sveriges Radio P3.

Han er yngre bror av Bengt af Klintberg. Han mottok barnebokprisen Expressens Heffaklump i 2008, og har svensk statlig kunstnerlønn, «statlig inkomstgaranti för konstnärer».

Referanser
----------

1. 1 2   Sveriges befolkning 1990, oppført som af Klintberg, Manne Hans Hugo F[Hentet fra Wikidata]
2. ↑  Tisdagskul med Manne på Youtube
3. ↑  Innehavare av statlig inkomstgaranti Arkivert 7. november 2010 hos Wayback Machine. Konstnärsnämnden

Eksterne lenker
---------------

* (en) Manne af Klintberg – kategori av bilder, video eller lyd på Commons Rediger på Wikidata
* (en) Manne af Klintberg på Internet Movie Database Rediger på Wikidata
***The Summer Girl*** er en amerikansk stumfilm fra 1916, regissert av Edwin August.

Handling
--------

Mary Anderson, en velstående arving, later som hun er fattig når hun innleder en romanse med den artisten Bruce Haldeman. Men hennes status-bevisste mor setter en stopper for denne affæren, fordi hun ønsker at datteren hennes skal gifte seg med en mann av høyere sosial klasse. Mary går i hemmelighet til Bruces studio, men hun tar feil av en av modellene for Bruces nye kjæreste - og forteller Bruce at hun hater ham.

Bruce blir urolig og ønsker å ødelegge det tidligere portrettet hans lagde av Mary, men modellen hans forhindrer dette ham - og sender heller maleriet til en kunst-konkurranse. Som en test på ekte kjærlighet møter Marys far både Bruce og en annen iherdig frier ved navn Smythe Addison. Smythe mister straks interessen for å gifte seg med Mary, så snart han får høre at familien hennes visstnok har mistet formuen deres. Men Bruce er fremdeles interessert i henne. I tillegg oppdager han at han faktisk har vunnet kunst-konkurransen hvor han tidligere hadde sendt inn et portrett av Mary.

Skuespillere
------------

* Mollie King som Mary Anderson.
* Arthur Ashley som Bruce Haldeman.
* Dave Ferguson som Smythe Addison.
* Ruby Hoffman som Katheryn Green.
* Harold Entwistle som Mr. Anderson.
* Dora Mills Adams som Mrs. Anderson.

Referanser
----------

1. ↑  THE SUMMER GIRL

Eksterne lenker
---------------

* (en) *The Summer Girl* på Internet Movie Database Rediger på Wikidata

* (en) *The Summer Girl* på AllMovie Rediger på Wikidata
**Dataassimilasjon** er en metode som blir anvendt i flere geovitenskaper, hovedsakelig innen værvarsling og hydrologi. Dataassimilasjon er en metode for å overføre observasjoner av forskjellige variabler inn i matematiske modeller. 

En matematisk modell har en viss oppløsning der området som modellen blir brukt på er delt inn i et grid eller et nett. I en datamodell med en oppløsning på 10 km vil det være 10 km mellom khvert gridpunkt der variablene blir regnet ut. Disse gridpunktene samsvarer som regel ikke med observasjonsnettverket og en bruker derfor dataassimilasjon for å overføre observasjonene til hvert gridpunkt. For å gjøre dette blir observasjonsvariablene innenfor et grid interpolert mellom de nærmeste gridpunktene. Forskjellige statistiske metoder blir anvendt for å gjøre dette, som f.eks. kalmanfiltrering. 

Når en har utført datassimilasjonen vil en ha en stattilstand, en*analyse*, der en kjenner tilstanden i hvert gridpunkt i datamodellen. Likningene i modellen kan da brukes til å regne ut variablene i hvert gridpunkt fremover i tid og lage et varsel.

Litteratur
----------

* R. Daley, *Atmospheric data analysis*, Cambridge University Press, 1991.
* Geir Evensen, *Data Assimilation. The Ensemble Kalman Filter.*, Springer, 2007.

Eksterne lenker
---------------

* ECMWF om dataassimilasjon
**Data Catalog Vocabulary** (**DCAT**) er et metadatavokabular utviklet med mål om å gjøre det lettere å utveksle og søke i datasett som er publisert på webben. Vokabularet er i RDF og standardiseres av W3C. Standarden beskriver de ulike elementene som inngår, og viser sammenhengen mellom dem i en modell. Ved å bruke DCAT for å beskrive datasett i kataloger, gjør de som publiserer dataene det enklere å oppdage og hente metadata fra ulike kilder og kataloger (interoperabilitet). DCAT muliggjør også desentral publisering av datakataloger, og gjør det enklere å søke på tvers av datakataloger.

EU-kommisjonen har utarbeidet en applikasjonsprofil (DCAT-AP) basert på DCAT ut fra behovene knyttet til en felles europeisk dataportal for åpne data.

Referanser
----------

1. ↑  data.norge.no Standard for beskrivelse av datasett, datatjenester og datakataloger (DCAT-AP-NO) V2.2 2022-05-25
2. ↑  DCAT application profile for data portals in Europe

Eksterne lenker
---------------

* W3C Data Catalog Vocabulary
**Robert Powell** (født 1944) er en britisk TV og film-skuespiller.

Han er særlig kjent for å hovedrollen i filmen *Jesus fra Nasaret* (1977) og som den fiktive hemmelige agenten Richard Hannay. Hans særegne stemme har blitt godt kjent gjennom annonser, reklamer og dokumentarer.

Han er også kjent for sin rolle som Mark Williams i BBC-serien den medisinske dramaet Holby City, og fra situasjonskomedien Detectives Together der han spilte mot Jasper Carrott. Han hadde en mindre rolle i den opprinnelige versjonen av The Italian Job der han spilte en av innbruddsgjengen, men han måtte vente noen år før hans første suksess som han fik da han spilte vitenskapsmannen Toby Wren i BBCs science fiction-serie, Doomwatch i 1970.

Powell hadde hovedrollene i flere BBC-serier, inkludert rollene i Sentimental Education og Jude the Obscure. Han har også dukket opp i serien Looking for Clancy fra 1975, som var basert på forfatter Frederic Mullallys kjente roman Clancy. Powell giftet seg i 1975 da han var i ferd med å starte filmingen for filmen Jesus fra Nasaret. Mye av denne filmingen foregikk i Tunisis. Den 23. november 1977 fikk de sin sønn, Barney, etterfulgt i 1979 av en datter som fikk navnet Kate.

Referanser
----------

1. ↑   Gemeinsame Normdatei, besøkt 30. april 2014[Hentet fra Wikidata]
2. ↑   filmportal.de, Filmportal-ID e939bf7c7b63477b8be3b2366893b5b4, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 15. desember 2014[Hentet fra Wikidata]
4. ↑  «BFI Screenonline: Powell, Robert (1944-) Biography». *www.screenonline.org.uk*. Besøkt 8. september 2022.

Eksterne lenker
---------------

* (en) Robert Powell på Internet Movie Database Rediger på Wikidata

* (sv) Robert Powell i Svensk Filmdatabas Rediger på Wikidata

* (da) Robert Powell på Scope Rediger på Wikidata

* (fr) Robert Powell på Allociné Rediger på Wikidata

* (en) Robert Powell på AllMovie Rediger på Wikidata

* (en) Robert Powell hos Turner Classic Movies Rediger på Wikidata

* (en) Robert Powell hos The Movie Database Rediger på Wikidata

* (en) Robert Powell hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** MusicBrainz **·** Discogs
 |
**Chao Li Chi** (kinesisk: 季超李, pinyin: *Jì Chāolǐ*; født 5. april 1927 i Shanxi-provinsen, Kina, død 16. oktober 2010 i Granada Hills, California) var en kinesisk skuespiller og danser, som opptrådte mye på amerikansk TV og film. Hans mest kjente rolle var som Chao Li, der han spilte mot Jane Wymans karakter i TV-dramaserien Falcon Crest. Hans filmer inkluderer blant annet Big Trouble in Little China, The Joy Luck Club, The Nutty Professor, Wedding Crashers og The Prestige.

Liv og virke
------------

### Bakgrunn

Chi bosatte seg i New York City i 1939 sammen med sin familie som flyktet fra Kina da Japan invaderte landet. Han studerte til en bachelorgrad fra St. John's College i Annapolis. Chi har også oppnådd en mastergrad fra New York University og en annen mastergrad fra The New School, som var kjent som New School for Social Research på denne tiden. Han tilhører den religiøs-filosofiske trosretningen taoisme.

### Karriere

Chi begynte å studere skuespill under Pearl S. Buck på East and West Association. Han dukket opp som en ledende utøver i regissør Maya Derens film fra 1948. Chao Li Chi fortsatte å opptre sammen med forskjellige dansekompanier inn på 1960-tallet. I 1967 ble Chi ansatt som direktør for Living Arts Program i Dayton, Ohio, under en av hans turneer med et av hans dansekompanier. 

Chi dukket opp i rundt 50 film-og TV-roller i løpet av sin karriere som skuespiller. På fjernsyn var Chi kanskje mest kjent for sin rolle som Chao-Li i fra såpeoperaen Falcon Crest som ble sendt i ni år på kanalen CBS. Han hadde denne rollen fra 1981 til 1990. Han har også hatt gjesteroller i mange andre kjente TV-serier, deriblant M\*A\*S\*H og Pushing Daisies. Han var med på oppsetningen av teaterstykket Flower Drum Song. 

Chi flyttet til Los Angeles i 1975. Han var professor i filosofi og Tai Chi ved California State University, Los Angeles og Lee Strasberg Theatre and Film Institute. Han har også undervist i Tai Chi ved Pacific Asia Museum i Pasadena, California, på lørdager i mer enn tretti år. Chao-Li Chi døde i sitt eget hjem i Granada Hills, California, den 16. oktober 2010 i en alder av 83 år. Ved sin død etterlot han seg sin kone, en datter og stesønn.

Referanser
----------

1. ↑   www.legacy.com[Hentet fra Wikidata]

Eksterne lenker
---------------

* (en) Chao Li Chi på Internet Movie Database Rediger på Wikidata

* (sv) Chao Li Chi i Svensk Filmdatabas Rediger på Wikidata

* (fr) Chao Li Chi på Allociné Rediger på Wikidata

* (en) Chao Li Chi på AllMovie Rediger på Wikidata

* (en) Chao Li Chi hos The Movie Database Rediger på Wikidata

* (en) Chao Li Chi hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** ISNI **·** BNF **·** BNF (data)
 |
*Denne artikkelen er om **PPM** i betydningen **Portable People Meter**. For andre betydninger, se PPM.*

---

Portable People Meter
**Portable People Meter** (**PPM**) er en innretning utviklet av Arbitron for å måle hvor mange mennesker som lytter til (eller er utsatt for) radio, TV, osv. og hvilke stasjoner radioene og TV-ene er innstilt på.

PPM-enheten registrerer skjulte tonesignaler i lydstrømmen fra radioen eller TV-en og PPM-en logger hver forekomst av et slikt tonesignal. Den har en lagringskapasitet på mer enn 7 dager, og følsomheten for å plukke opp radio- og tv-lyd er tilnærmet lik den til det menneskelige øret. De skjulte tonesignalene i lydstrømmen er konstruert slik at PPM'en ikke vil plukke opp signalene fra en radio som står på i et rom med mye støy.

PPM tok over som den offisielle målemetoden for radiokanalene NRK P1, NRK P2, NRK P3, P4, Radio Norge (den gang Kanal 24) og Storbyradioen 1. april 2006, og Norge var på det tidspunktet det eneste landet som brukte PPM som nasjonal lyttermåling. Pr. 1. august 2008 har Danmark, Island og USA tatt i bruk PPM som offisiell målemetode for radiolytting.

Den nasjonale radiomålingen i Norge utføres av TNS Gallup på oppdrag fra NRK, P4, SBS og Norsk lokalradio forbund. Pr. 1. august 2008 består det norske PPM-panelet av 600 personer som har installert målesystemet og skal rapportere daglig.

Tidligere måter for å måle radiolytting har basert seg på å ringe opp folk for å spørre de om deres lytting, eller å sende ut en dagbok som respondenter har fylt ut i løpet av en 14 dagers periode for å returnere senere. Noen av fordelene med PPM er at den ikke baserer seg på menneskelig medvirkning i like stor grad. Tallene kan også rapporteres dagen etter, mens man tidligere har måttet nøye seg med ukentlige oppdateringer. PPM måler også ned på enkeltminutter, mens tidligere målinger har blitt rapportert på 15-minutters nivå (såkalt Average Quarter Hour).
**Porta Querquetulana** var en antikk byport i den servianske mur i Roma. Navnet («eikeskogporten») turde skyldes en nærliggende klynge av eiketrær.[1] *Mons Querquetulanus* var ifølge Tacitus på grunn av sine eiketrær det opprinnelige navn på høyden som senere ble kalt Caelius, og som porten stod på.[2] Skjønt deter også kjent at det var en hellige eikelund i området, Querquetilana, med et nymfeum like ved, så det var dermed ikke hvilke som helts eiketrær som utløste navnevalget.[3] Eikelunden synes ikke å ha eksistert der lenger i siste halvdel av 1. århundre f. Kr.[4]

Beliggenhet
-----------

Porta Querquetulana var ved siden av Porta Caelimontana en av de to byporter i bymuren på Caelius. Tidligere antok man at Porta Querquetulana lå mellom Porta Capena og Porta Caelimontana,[5] men senere er mangjennomgående kommet til at Porta Querquetulana var nordøst for Porta Caelimontana, i nærheten av den senere kirke Santi Quattro Coronati.[6] Formodentlig førte Via Tusculana gjennom denne porten. Arkeologiske rester etter Porta Querquetulana er ikke funnet.

Referanser
----------

1. ↑  Plinius: *Naturalis historia* 16, 37.
2. ↑  Tacitus: *Annaler* 4, 65.
3. ↑  Chrystina Häuber and Franz Xaver Schütz, "The Sanctuary *Isis et Serapis* in *Regio III* in Rome: Preliminary Reconstruction and Visualization of the Ancient Landscape Using 3/4D-GIS-Technology," *Bollettino di archeologia* online, vol. spec. D (2010), p. 85.
4. ↑  Avledet av Varro: *De lingua latina* 5.49; Richardson, *A New Topographical Dictionary,* s. 233.
5. ↑  Slik Samuel Ball Platner, Thomas Ashby: *A Topographical Dictionary of Ancient Rome*, Oxford University Press, London 1929, s. 413; og *Westermann Großer Atlas zur Weltgeschichte*, Braunschweig 1985, s. 32–33.
6. ↑  Filippo Coarelli: *Rom. Ein archäologischer Führer*. Zabern, Mainz 2000, s. 12–13 og 22.

Litteratur
----------

* Filippo Coarelli: *Rom. Ein archäologischer Führer.* Zabern, Mainz 2000, ISBN 3-8053-2685-8, s. 12–13 og 22.

Eksterne lenker
---------------

* Artikel *Porta Querquetulana* in Platner/Ashby, *A Topographical Dictionary of Ancient Rome* (1929)
**Løvehodekanin**, er en kaninrase som er kjent siden 1980-tallet og er utviklet i England, men den stammet opprinnelig fra Belgia. De første løvehodekaninene kom ikke til Norden før på slutten av 1990-tallet. Rasen ble godkjent i nordisk standard i 2003.

Løvehodekaniner er som fine kjæledyr, og regnes som kosete og enkle å temme. De krever en del stell av pelsen, men er ellers enkle å ha med å gjøre. Løvehodekaniner kan lære enkle kommandoer om man trener dem.

Beskrivelse
-----------

Vekten er vanligvis 1,36–1,7 kg. Ørene skal være 6–7 cm og skal bæres stivt og opprettstående. Kroppen på hannens hode er noe kraftigere enn hunnens. Hakepose skal heller ikke forekomme.

Hodet skal harmonere med kroppsstørrelsen. Halsen er kort (som hos hermelinkaninen). Brystet skal være bredt og fast. Ryggen skal være bred med god muskelsetting og gå i jevn bue mot halen.

Bena skal være kraftige og rettstilt. Halen skal være rikt behåret og rett.

Løvehodekaninen har en manke rundt hodet. Det er grunnen til navnet den har fått seg fortjent. Vanligvis skal manken være 5–8 cm og danne en full sirkel rundt hodet. Det skal danne en *V* i nakken mellom skulderbladene og lugg mellom ørene; merkbart lengre pels på kinn og bryst. Resten av kaninen skal være normalhåret. Det skal ikke være lang pels på ører, og skjørt skal heller ikke forekomme, med unntak av ungdyr som gjerne har et skjørt. På kaninunger er det lettest å se om de har gener for å være enkeltmanket eller dobbelmanket når de er to til tre uker. Manken skal ikke klippes. Løvehodekaniner har tykk pels som beskytter mot vind, men krever noe pelsstell.

Referanser
----------

1. 1 2  Nicklas (11. mai 2021). «Raseprofil: Løvehode». *Dyreliv.no*. Besøkt 11. mai 2021.

Se også
-------

* Tamkanin

Eksterne lenker
---------------

* (en) Lionhead rabbit – kategori av bilder, video eller lyd på Commons Rediger på Wikidata
**Timea Vágvölgyi** (20. november  1975 i Budapest) er en ungarsk pornostjerne. Hun studerte pedagogikk ved Universitetet i Budapest, og arbeidet som barneskolelærer før gikk inn i pornobransjen hvor hun også er kjent som *Timea Margot, Margot Depard, Katarina, Olinka Ferova, Cindy Miel, Cindy Miol, Katalyn Cica, Natacha, Timea*, og *Margot*.

Hun startet sin karriere som modell, før hun gikk over til hardcorevideoer i 1994, der hun hovedsakelig jobbet for Private Media Group. I 1998 forlot hun industrien igjen. Hun hevdet å være lesbisk, og derfor foretrakk lesbiske scener i de filmene hun var med i. Hun snakker ungarsk og tysk flytende. I mange scener bruker hun de samme hvite skoene. Det er også kjent at hun har deltatt i wrestling-konkurranser for damer.

Hun har ingen tatoveringer eller piercinger, noe som er relativt uvanlig blant moderne pornostjerner.

Referanser
----------

1. ↑   Internet Movie Database, IMDb-nummer nm0591852, besøkt 10. januar 2016[Hentet fra Wikidata]

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) Timea Vágvölgyi på Internet Movie Database Rediger på Wikidata

* (en) Timea Vágvölgyi hos The Movie Database Rediger på Wikidata

* (en) Timea Vágvölgyi på Adult Film Database Rediger på Wikidata

* (en) Timea Vágvölgyi på Internet Adult Film Database Rediger på Wikidata
* *Artikkelen har ingen egenskaper for sosiale medier i Wikidata*
* Timea on EGAFD (European Girls Adult Film Database)
* A film with Vagvoelgyi (non pornographic – informasjon om en ikkepornografisk film med Vágvölgyi
**Stadion** er et fotballstadion i Malmö, som Malmö FF siden 2009 har hatt som hjemmebane.

Det første spadetaket ble tatt 23. april 2007 og innvielsen av arenaen skjedde den 13. april 2009. Arenaen ligger i Stadionområdet i Malmö, mellom Stadiongatan og gamle Malmö stadion. Mandag 3. mars 2008 meddelte det europeiske fotballforbundet UEFA at Stadion skulle være vertskap for finalen i U21-EM i fotball for herrer 2009.

Det første målet ble scoret av Labinot Harbuzi den 13. april 2009 under innvielseskampen mellom Malmö FF og Örgryte IS, som hjemmelaget vant 3-0.

Navn på stadionet
-----------------

Den 12. juli 2007 offentliggjorde Malmö FF at navnerettighetene ville bli solgt til Swedbank og Sparbanksstiftelsen Skåne, som bandt seg til å betale minst 5 millioner kroner pr. år i ti år for at arenaen skulle hete *Swedbank Stadion*. Swedbank låner også ut 300 millioner svenske kroner til bygget.

Swedbank sponser også flere andre idrettsanlegg: Swedbank Arena i Örnsköldsvik, som er hockeylaget MODOs hjemmearena, Swedbank Park i Västerås, der blant annet Västerås SK spiller sine hjemmekamper fra 2008, og Friends Arena i Solna, som fra 2012 kommer til å være Sveriges nasjonalarena.

Bygningen
---------

Arenaen er 27 meter høy og rommer 21 000 sitteplasser eller alternativt 18 000 sitteplasser og 6 000 ståplasser. Den består av to etasjer på alle sider bortsett fra den nordre tribunen, der det er en ståtribuneetasje. Spillebanen måler 105 x 68 meter og underlaget er naturgress. På kortsidene finnes to storskjermer, som er over 50 m² store. Totalkostnaden for arenaen er 580 millioner svenske kroner.

Referanser
----------

1. ↑  «MFF utökar ägandet i stadion», av Max Wiman, sydsvenskan.se, 13. juni 2012. Besøkt 25. mai 2013 (sv)

Eksterne lenker
---------------

* Offisielt nettsted Rediger på Wikidata

* (en) Swedbank Stadion – kategori av bilder, video eller lyd på Commons Rediger på Wikidata
***Young Royals*** er en svensk dramaserie regissert av Rojda Sekersöz og Erika Calmeyer, som ble utgitt på strømmetjenesten Netflix 1. juli 2021. Serien er skapt av produksjonsselskapet Nexiko, med et manus skrevet av Lisa Ambjörn, Sofie Forsman og Tove Forsman. Hovedrollene spilles av Edvin Ryding og Omar Rudberg.

TV-serien har fått god kritikk, og Marte Hedenstad fra *Filmpolitiet* beskrev serien som en blanding av *Skam* og *The Crown*. «[*Young Royals*] setter en vakker og ektefølt kjærlighetshistorie i konflikt med en verden der det å opprettholde fasaden betyr alt. Et knippe dyktige unge skuespillere gjør serien nær og troverdig, samtidig som den innehar noen av kvalitetene som gjorde at *Normal People* traff meg langt inn i hjerterota.»

Handling
--------

Sveriges prins Wilhelm (Edvin Ryding) tvinges til å begynne på den prestisjefulle kostskolen Hillerska etter en periode med utagerende oppførsel og festing. Der blir han godt kjent med den åpent homofile arbeiderklassegutten Simon (Omar Rudberg), og det oppstår etter hvert følelser mellom klassekameratene. Krefter i samfunnet prøver imidlertid å holde paret adskilt, og når uventede hendelser gjør Wilhelm til Sveriges kronpris, blir konflikten mellom plikt og følelser en desto finere balansegang.

Medvirkende
-----------

* Edvin Ryding som prins Wilhelm av Sverige
* Omar Rudberg som Simon Eriksson
* Malte Gårdinger som August av Årnäs, Wilhems søskenbarn
* Frida Argento som Sara Eriksson, Simons søster
* Nikita Uggla som Felice Ehrencrona, en klassekamerat på Hillerska
* Pernilla August som dronning Kristina av Sverige
* Nathalie Varli som Madison McCoy, Felices venninne
* Carmen Gloria Pérez som Linda, Simons mor
* Ivar Forsling som kronprins Erik av Sverige
* Ingela Olsson som Anette Lilja, rektor på Hillerska

Referanser
----------

1. ↑  «Recension: Young Royals på Netflix med Edvin Ryding, Omar Rudberg». *www.expressen.se* **(svensk)**. Besøkt 3. juli 2021.
2. ↑  Hedenstad, Marte. «Young Royals. Kan bli sommerens store seriesnakkis.». *Filmpolitiet* **(norsk)**. NRK. Besøkt 18. juli 2021.

Eksterne lenker
---------------

* (en) *Young Royals* på Internet Movie Database Rediger på Wikidata

* (en) *Young Royals* på The Movie Database – TV Rediger på Wikidata

* (en) *Young Royals* på Rotten Tomatoes Rediger på Wikidata
***Brachyptera risi*** er en steinflue. Den er ganske vanlig i Norge, og finnes i og ved bekker og små elver.

Utseende
--------

Kroppen er 8-13 millimeter lang. Mørke, smale, slankvingede steinfluer uten synlige haletråder. De voksen insektene kan kjennes på at de tre fotleddene er omtrent like lange. nymfene er opptil 10 millimeter lange. De har to haletråder (cerci) og lange antemmer. Beina er kraftige.

Levevis
-------

*Brachyptera risi* er tilknyttet et liv i ferskvann som nymfer (larve) og finnes ved små bekker og elver med stein og sandbunn.

De voksne tar ikke til seg føde og lever ikke så lenge. Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe.

Nymfene kan bruke flere år på utviklingen, men normalt tar utviklingen ett år. De klekker tidlig om våren. De voksne flyr allerede fra mars og ofte kan de ses krypende på snøen. De lever av planterester og alger.

*Brachyptera risi* har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

Eksterne lenker
---------------

* (en) *Brachyptera risi* i Encyclopedia of Life Rediger på Wikidata

* (en) *Brachyptera risi* i Global Biodiversity Information Facility Rediger på Wikidata

* (no) *Brachyptera risi* hos Artsdatabanken Rediger på Wikidata

* (sv) *Brachyptera risi* hos Dyntaxa Rediger på Wikidata

* (en) *Brachyptera risi* hos Fauna Europaea Rediger på Wikidata

* (en) *Brachyptera risi* hos NCBI Rediger på Wikidata
* *Brachyptera risi* - Fauna Europaea
* Norsk entomologisk forening
**Filemon** var mottakeren av et privat brev fra Apostelen Paulus. Dette brevet er en bok i Det nye testamente, Paulus' brev til Filemon. Filemon ble sannsynlignis omvendt til kristendommen av Paulus (Fil 19) og har deretter støttet ham i hans misjonsarbeid (Fil 1). Tradisjonelt antas Filemon å ha vært bosatt i Kolossai i Frygia. Men bostedet hans er ikke er nevnt i brevet selv, isteden blir det utledet fra en omtale av hans slave, Onesimus, i Paulus' brev til kolosserne.

Ifølge kirkelig tradisjon eller legende ble Filemon senere de kristnes anfører eller biskop i sin hjemby Kolossai. Ham tiskrives å ha lidd martyrdøden under keiser Nero sammen med Apphia, Archippos og Onesimus i Kolossai. På befaling av stattholderen Artokles skal han ha blitt pisket, og deretter, når nedgravd til hoftene, blitt stenet i hjel.

I Dorotheus av Tyros' liste over de sytti apostler beskrives imidlertid Filemon som biskop av Gaza.

Minnedager
----------

* luthersk: 15. februar i Lutheran Church - Missouri Synods kalender
* katolsk: 22. november
* ortodoks: 6. juli, 4. januar, 19. februar, 22. november
* armensk: 5. juni, 22. november
* koptisk: 19. februar

Referanser
----------

1. ↑  Const. Apost. VI, 46
2. ↑  Martyrologium Romanum oppsummerer historien som den er akseptert i øst: «Da hedningene under keiser Nero brøt seg inn i kirken på festen for Diana i Kolossae i Frygia, og resten flyktet, ble Filemon og Appia tatt. Etter ordre fra guvernør Artoclis ble de pisket og deretter gravd ned i en dynge til midjen, hvor de ble steinet».

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** VIAF **·** GND
 |
Hodet  Foto: Siga 
***Anthocomus rufus*** (Herbst, 1784) er en bille i familiegruppen børstebiller. 
Den tilhører blærebillene som har oppblåsbare blærer nær forhjørnene av brystskjoldet (pronotum) og på sidene av bakkroppen. Den er utbredt, men ikke vanlig. Den er registret i Norge.

Utseende
--------

Kroppen er 4-5 millimeter lang og har en grønnsvart farge, brystskjoldet er rødt på hver side. Dekkvingene kan være mørkere nesten svarte. Antenner og bein er nesten helt svarte. Antennene er festet noe foran fasettøynene, de har elleve ledd. Brystskjoldet jevnt bredt og ikke smalere i bakkanten enn på midten. Hodet og brystskjoldet har en overflate med en fin mikrostruktur, uten punktur. Dekkvingene hos de nordiske artene er langstrakte og uten en oppstående behåring sammen med en finere liggende behåring. De har en fin, men noe utydelig punktert overflate og har i liten grad en fin mikroskulptur. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er ganske slanke, alle føtter har fem ledd.

Levevis
-------

De voksne (imago) treffes i juli og september, gjerne på blomster. Larvene skal angivelig leve i gangene fra treborende insekter, som barkebiller og tyvbiller og borebiller. 

*Anthocomus rufus* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur
----------

* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 72. (344 sider) ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker
---------------

* (en) *Anthocomus rufus* i Encyclopedia of Life Rediger på Wikidata

* (en) *Anthocomus rufus* i Global Biodiversity Information Facility Rediger på Wikidata

* (no) *Anthocomus rufus* hos Artsdatabanken Rediger på Wikidata

* (sv) *Anthocomus rufus* hos Dyntaxa Rediger på Wikidata

* (en) *Anthocomus rufus* hos Fauna Europaea Rediger på Wikidata

* (en) *Anthocomus rufus* hos NCBI Rediger på Wikidata

* (en) *Kategori:Anthocomus rufus* – bilder, video eller lyd på Wikimedia Commons Rediger på Wikidata

* (en) *Anthocomus rufus* – galleri av bilder, video eller lyd på Wikimedia Commons Rediger på Wikidata

* *Anthocomus rufus* – detaljert informasjon på Wikispecies Rediger på Wikidata
* *Anthocomus rufus* - Fauna Europaea - om europeiske dyr
Abiskojåkkas canyon
**Abiskojåkka** (nordsamisk: *Ábeskoeatnu*) er en fjellelv i Abisko nasjonalpark i det nordlige Lappland i Sverige. Den har et nedbørfelt på 567,1 km², hovedsakelig høyfjellsområder. Den øvre delen av elven kallas *Kamajåkka* og renner ut i innsjøen Ábeskojávri, 488 meter over havet, som elven også er oppkalt etter. 

Elven renner videre ti kilometer nordover og renner ut i innsjøen Torneträsk i nærheten av Abisko. Middelvannføringen ved munningen er 14,0 m³/s.

Abiskojåkka har en lengde på cirka 40 kilometer. Den er den største tilførselselven til Torneträsk og er dermed også Torneälvens største tilførselselv.

Den totale fallhøyden til Torneträsk, regnet fra Ábeskojávri, er 147 meter.

Referanser
----------

1. 1 2  «Flödesstatistik för Sveriges vattendrag» (Microsoft Excel). *Qstat-ID: 0056 – Ábeskoeatnu (1), Mynningen i Duortnosjávri/Torneträsk*. SMHI. Besøkt 28. januar 2016.

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** GeoNames
 |
**Svea Finans** er en svensk bank som tilbyr låne- og sparetjenester til privatmarkedet og bedriftsmarkedet. Konsernet er et av Nordens største privateide finanshus, og er blant de største i Norden innen faktura- og reskontroservice, samt inkasso.

Moderselskapet i konsernet er Svea Ekonomi AB, og ble etablert i 1981. Konsernet har i dag virksomheter i følgende land: Sverige, Norge, Danmark, Finland, Estland, Latvia, Nederland,Tyskland, Østerrike og Sveits. Svea tilbyr inkasso, salgsfinansiering, billing, kredittopplysning, faktura- og reskontroservice, factoring, fakturakjøp, porteføljekjøp og betalingsgaranti i Norden og verden for øvrig.

I Norge leverer Svea tjenester under navnet Svea Finans. Svea Finans har kontorer i Hamar, Trondheim og Oslo, med til sammen 100 ansatte. Virksomheten er regulert og godkjent av både Finanstilsynet og Datatilsynet.

Referanser
----------

1. ↑  «Svea Finans». Bankerfaringer.no. Besøkt 27.01.2022.

|  |  |
| --- | --- |
| Oppslagsverk/autoritetsdata | VIAF
 |
Uppenbarelsekyrkan sett fra gangbroen over Neglingeviken
Saltsjöbadens Samskola fra 1915, tegnet av Ture Stenberg og Victor Holmgren er en grunnskole som ligger ved Tettby stasjon i Salsjöbaden
**Tattby** er et villaområde i Saltsjöbaden i Nacka kommune. Området har navn etter en husmannsplass som i 1552 ble omtalt som *Tottaboda* og som *Tattareboda* i 1573.. I dette området ligger Saltsjöbadens Samskola og Uppenbarelsekyrkan.

Inntil skolen ligger en holdeplass på Saltsjöbanans sidelinje Igelboda-Solsidan. Tidligere lå plattformen og et stasjonshus nord for linjen, og et sidespor omtrent der dagens plattform er. Stasjonshuset brant ned i 1975 og ble ikke erstattet. Rundt 1990 ble plattformen flyttet til den andre siden av linjen slik at reisende til og fra skolen ikke skulle behøve å krysse sporet.

Avstanden fra stasjonen til Slussen er 14,4 kilometer.

Referanser
----------

1. ↑  «Ture J A Stenberg, urn:sbl:20063, Svenskt biografiskt lexikon (artikkel av Magnus Kusoffsky), besøkt 19. september 2015». Arkivert fra originalen 23. september 2013. Besøkt 19. september 2015.
2. ↑  DMS, Södermanland, Tören - Stockholm 2002

Eksterne lenker
---------------

* (en) Tattby – kategori av bilder, video eller lyd på Commons Rediger på Wikidata

| * v
* d
* r
Saltsjöbanan |
| --- |
| L25 | 
* Slussen
* Henriksdal
* Sickla
* Nacka
* Saltsjö-Järla
* Lillängen
* Storängen
* Saltsjö-Duvnäs
* Östervik
* Fisksätra
* Igelboda
* Neglinge
* Ringvägen
* Saltsjöbaden

 |
| L26 | 
* Igelboda
* Tippen
* Tattby
* Erstaviksbadet
* Solsidan

 |
| Nedlagte stasjoner | 
* Stadsgården
* Fåfängan
* Dockans lastplats
* Snörom
* Lännerstasundet
* Vinterbrinken
* Pålnäsviken
* Dalaröbryggan

 |
| Kollektivtrafikk i Stockholm |
**Svart veske operasjoner** (eller **svartbag jobb**) er skjulte eller hemmelige innbrudd i bygninger for å innhente informasjon for bruk i etterretning. Dette innebærer vanligvis å bryte inn i beskyttede områder. 

Metoden er brukt for å innhente informasjon ved hjelp av menneskebaserte etterretningsoperasjoner. Dette kan kreve ulovligheter som innbrudd, låsdirking, sprengning av pengeskap, nøkkelkopiering, fingeravtrykk, fotografering, elektronisk overvåking (inkludert lyd og video-overvåking), e-post-manipulasjon, ("bryte segl"), forfalskning og en rekke andre ulovligheter. Benevnelsen "svart veske" brukes fordi innbruddstyver klassisk har hatt en svart veske med spesialverktøy for innbrudd.

Eksempler
---------

Denne praksisen ble brukt av FBI, fra 1942 til 1967. I juli 1966 avviklet FBIs direktør J. Edgar Hoover formelt slik praksis..
Bruk av "svartveskejobber" av FBI ble erklært grunnlovsstridig av USAs Høyesterett 19. juni 1972 i tilfellet Plamondon , *United States v. USA District Court*, 407 USA 297. FBI utfører likevel fortsatt en rekke skjulte svartveskejobber, men disse må være godkjent av Foreign Intelligence Surveillance Court.

Referanser
----------

1. ↑  "Freedom of Information/Privacy Act". Federal Bureau of Investigation. Retrieved February 26, 2018
2. ↑  Rood, Justin (15. juni 2007). «FBI to Boost ‘Black Bag’ Search Ops». ABC News. Besøkt 3. desember 2012.

Kilder
------

* Peter Wright. *Spion-Catcher: Den Ærlig Selvbiografi av en Senior etterretningsoffiser*. Penguin, USA, 1987. ISBN 0-670-82055-5.

Eksterne lenker
---------------

* "11 Begreper som Brukes av Spioner". HowStuffWorks.
**Svartøl** kan i vid forstand betegne alt ugjennomsiktig eller nesten ugjennomsiktig øl, som f.eks. porter eller stout. Svartøl brygges med et tydelig innslag av fargemalt eller med tilsetting av fargeøl.

Et berømt svartøl er det tyske **schwarzbier**, som brygges av Köstritzer Schwarzbierbrauerei i Bad Köstritz i Thüringen. Dette er et undergjæra øl som brygges med 50 % lagermalt, 43% bayermalt og 7% fargemalt med en EBC-verdi på 900-1000, og har en alkoholstyrke på 4,6%.

Historiske kilder nevner brygging i Köstritz så tidlig som i 1543 – den gang sikkert et overgjæra øl. Seinest i 1878 gikk en over til undergjæring. Inntil 1950 ble dette ølet bare tappa på fat. I DDR hadde en ikke den strenge renhetsloven som i Tyskland for øvrig, slik at det i DDR-tida kunne brygges både en sukra og en usukra versjon. Etter Tysklands gjenforening utvikla bryggeriet et usøta øl som i smak var et kompromiss mellom de to gamle, og med noe høyere alkoholgehalt.

Det landet som har størst produksjon av svartøl, er Japan, der alle de fire store bryggeriene (Asahi, Kirin, Sapporo og Suntory) har hvert sitt svartøl. Svartøltradisjonene i Japan går tilbake til 1800-tallet, og er trolig inspirert av tyske schwarzbiere.

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND
 |
**Svea Nord** var en kullgruve på Svalbard. Gruva er en såkalt Longwall-gruve, og en av de største i sitt slag i Europa. Inngangen ligger i det 659 meter høye fjellet Boret i massivet Amelnryggen – under isbreen Gruvfonna 5 km nord for tettstedet Sveagruva. 

Svea Nord inngår i det meget kullrike Sentralfeltet og ble åpnet for permanent drift av Stortinget i desember 2001. Det anslås at 32 millioner tonn kull er drivverdig. Produksjonen ble skipet ut Store Norskes havneanlegg på Kapp Amsterdam.

Sommeren 2005 brøt det ut en større brann i gruva. Den oppsto ved elektrisk muffeskjøting av et vannrør som deretter tok fyr og antente kullaget. Brannen varte i fem uker og medførte et driftsavbrudd på åtte måneder. Produksjonen startet igjen i april 2006, og gruva produserte 2,3 millioner tonn kull det året. I 2008 var produksjonen 3,4 millioner tonn. 

Store Norske åpnet ny gruve i Lunckefjellet, to kilometer lenger nord, i 2014. Her var det en kullforekomster på 7,6 millioner tonn.

Gruvedriften både i Svea Nord og Lunckefjellet opphørte i 2016. Den 4. mars 2020 ble gruva offisielt stengt etter at alt av verdi og alt som kan forurense var tatt ut.

Referanser
----------

1. ↑  «Lunckefjell-prosjektet - STORE NORSKE». *snsk.custompublish.com* **(norsk)**. Besøkt 31. oktober 2017.
2. ↑  «Svalbardkullets fremtid kan bli avgjort nå». 3. september 2015. Besøkt 31. oktober 2017.
3. ↑
Baroque Gravsteinen til Svatopluk og hans sønn Vaclav i St. Vaclav katedralen i Olomouc.
**Svatopluk** (død 21. september 1109) av huset Přemyslid, var hertug av Böhmen fra 1107. Han var sønn av hertug Otto I av Olomouc og Eufemia av Ungarn, og sønnesønn av Bretislav I av Böhmen. 

Som hertug av Olomouc fra 1091 kjempet han mot sin fetter Borivoj II. Keiser Henrik V som ikke tolerte borgerkig i Böhmen, sendte bud på Svatopluk som ikke våget å utebli. Keiseren holdt ham fange, men forsonet seg senere med ham og ble fadder for hans sønn.

Svatopluk vendte tilbake 1107 til Böhmen og fordrev Borivoj. I 1108 fulgte han keiseren på et felttog til Ungarn, men måtte vende tilbake til Böhmen da Borivoj invaderte med støtte fra Boleslav III av Polen. Angrepet tvang keiseren til å gi opp invasjonen i Ungarn, og isteden angripe Polen med støtte fra Svatopluk. Svatopluk ble drept i keiserens telt under beleiringen av Glogow. Drapsmannen tilhørte Vršovice-familien, hvis overhode, Mutina, var blitt halshogd for sin støtte til Borivoj.

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** NKC
 |
Innen databehandling er en **seriell port** det fysiske grensesnittet for seriell kommunikasjon, altså informasjonsoverføringer inn eller ut en bit om gangen (i motsetning til en parallell port). Gjennom mesteparten av datamaskinens historie ble data overført via serielle porter til enheter som modemer, terminaler og andre ulike enheter. Selv om også andre grensesnitt som Ethernet, FireWire og USB sender data som en serie, brukes begrepet "seriell port" som regel om maskinvare mer eller mindre i samsvar med RS-232-standarden, ment til å kommunisere med et modem eller en lignende elektronisk enhet. Moderne datamaskiner uten serielle porter kan kreve serial-til-USB-adaptere for å tillate kompatibilitet med RS-232-kontrolleren. Serielle porter brukes fortsatt i applikasjoner som industrielle automasjonssystemer, vitenskapelige instrumenter, kassesystemer i butikker og i noen industri-og forbrukerprodukter.

|  |  |
| --- | --- |
| Oppslagsverk/autoritetsdata | Store norske leksikon **·** NKC
 |